Υλικό Φυσικής-Χημείας	Επαγωγή
	Μετά το κλείσιμο του διακόπτη,  αποκτά οριακή ταχύτητα



Στο διπλανό σχήμα ο αγωγός ΑΓ, μήκους 1m, μάζας 0,3kg και αντίστασης r=1Ω, μπορεί να κινείται σε επαφή με δύο κατακόρυφους αγωγούς, xx΄ και yy΄ οι οποίοι δεν εμφανίζουν αντίσταση. Μια αντίσταση R=3Ω συνδέεται μεταξύ x και y, ενώ παρεμβάλλεται ένας ανοικτός διακόπτης δ. Τη χρονική στιγμή t0=0, αφήνουμε τον αγωγό ΑΓ να κινηθεί ελεύθερα, ενώ τη στιγμή t1=0,5s κλείνουμε το διακόπτη δ. Στο χώρο υπάρχει ένα οριζόντιο μαγνητικό πεδίο έντασης Β=2Τ, κάθετο στο επίπεδο των αγωγών, όπως στο σχήμα.
i)  Για τη στιγμή t1-, ελάχιστα πριν το κλείσιμο του διακόπτη δ, να υπολογιστούν η τάση VΑΓ καθώς και οι ρυθμοί μεταβολής της κινητικής και της δυναμικής ενέργειας του αγωγού.
ii) Αμέσως μετά το κλείσιμο του διακόπτη να υπολογιστούν ξανά η τάση VΑΓ καθώς και:
α) Ο ρυθμός μεταβολής της δυναμικής ενέργειας
β) Ο ρυθμός μεταβολής της κινητικής ενέργειας.
γ) Η ηλεκτρική ισχύς που εμφανίζεται στο κύκλωμα.
iii) Την ίδια στιγμή t1+ να υπολογιστεί η ισχύς κάθε δύναμης που ασκείται στον αγωγό.
iv) Αφού αποδείξετε ότι ο αγωγός ΑΓ αποκτήσει οριακή ταχύτητα (πριν φτάσει στο τέλος των κατακόρυφων αγωγών), να υπολογίσετε την τιμή της και να κάνετε ένα ποιοτικό διάγραμμα της ταχύτητας του αγωγού σε συνάρτηση με το χρόνο, από τη στιγμή t0, μέχρι την απόκτηση της οριακής ταχύτητας.
Δίνεται g=10m/s2.
Απάντηση:

Μόλις αφεθεί ο αγωγός να κινηθεί, πέφτει ελεύθερα οπότε τη στιγμή t1=0,5s, έχει ταχύτητα υ1=gt=5m/s, οπότε θεωρώντας την κάθετη στο επίπεδο των αγωγών, να έχει φορά προς τα μέσα, ίδια με την ένταση του μαγνητικού πεδίου, θα έχουμε για την ΗΕΔ που αναπτύσσεται στον αγωγό:


Ποια είναι η πολικότητα της ΗΕΔ αυτής; Αν ο διακόπτης ήταν κλειστός τότε ο αγωγός θα δεχόταν δύναμη Laplace η οποία με βάση τον κανόνα του Lenz, θα είχε φορά προς τα πάνω, προσπαθώντας να αντισταθεί στην πτώση του αγωγού. Αλλά για να έχει η  δύναμη Laplace φορά προς τα πάνω, θα πρέπει ο αγωγός να διαρρέεται από ρεύμα με φορά από το Γ  στο Α, πράγμα που σημαίνει ότι η ΗΕΔ που εμφανίζεται έχει την πολικότητα του σχήματος. Βέβαια το κύκλωμα δεν είναι κλειστό και δεν έχουμε ρεύμα, οπότε η πολική τάση της πηγής είναι ίση με την ηλεκτρεγερτική της δύναμη. Έχουμε  δηλαδή:
VΑΓ=VΑ-VΓ =|Ε|=10V
Εξάλλου η μόνη δύναμη που ασκείται στον αγωγό ΑΓ, είναι το βάρος, οπότε για τις ενέργειες έχουμε:




Με άλλα λόγια, ελάχιστα πριν κλείσουμε το διακόπτη, ο αγωγός πέφτει ελεύθερα, η μηχανική ενέργεια παραμένει σταθερή, οπότε όσο μειώνεται η δυναμική του ενέργεια, τόσο αυξάνεται η κινητική του ενέργεια.
Αμέσως μόλις κλείσουμε το διακόπτη Δ, έχουμε ξανά την ίδια ΗΕΔ, αλλά τώρα το κύκλωμα θα διαρρέεται από ηλεκτρικό ρεύμα, με φορά όπως στο παραπάνω σχήμα, έντασης:


Αλλά τότε η πολική τάση της πηγής, η τάση VΑΓ θα είναι ίση:
VΑΓ=|Ε1|-Ι1r = 10V-2,5∙1V=7,5V
Εξάλλου η δύναμη Laplace έχει μέτρο:
FL=Β∙Ι1∙=2∙2,5∙1Ν=5Ν
α)  Για το ρυθμό μεταβολής της δυναμικής ενέργειας του αγωγού ΑΓ έχουμε, όπως και παραπάνω:


β)  Για τον αντίστοιχο ρυθμό μεταβολής της κινητικής ενέργειας:


γ) Η ηλεκτρική ισχύς που εμφανίζεται στο κύκλωμα, μπορεί να υπολογιστεί ως η ισχύς της πηγής:
Ρηλ=|Ε1|∙Ι1=10∙2,5W= 25W
Εναλλακτικά η ηλεκτρική ενέργεια είναι ίση με τον ρυθμό με τον οποίο παράγεται θερμότητα στις  δύο αντιστάσεις R και r:


Δύο  δυνάμεις ασκούνται στον αγωγό, το βάρος και η δύναμη Laplace, για την ισχύ των οποίων έχουμε:
Ρw=|w|∙|υ1|∙συν0°= mg∙υ1=0,3∙10∙5 W =15W
ΡFL=|FL|∙|υ1|∙συν180°=-5∙5 W = -25 W.
Παρατηρούμε με βάση τα παραπάνω ευρήματα, ότι αμέσως μόλις κλείσουμε το διακόπτη ο αγωγός ΑΓ αρχίζει να επιβραδύνεται, αφού FL> mg. Έτσι αν πάρουμε μια τυχαία στιγμή t > t1, θα έχουμε στον αγωγό να αναπτύσσεται μια ΗΕΔ με μέτρο Ε=Βυ, οπότε το κύκλωμα διαρρέεται από ρεύμα έντασης:


Και η δύναμη Laplace θα έχει μέτρο:


Οπότε παίρνοντας το θεμελιώδη νόμο της δυναμικής για τον αγωγό ΑΓ και δουλεύοντας με μέτρα μεγεθών,  έχουμε:


Από την τελευταία εξίσωση προκύπτει ότι όσο μικραίνει η ταχύτητα του αγωγού ΑΓ, τόσο θα μειώνεται και το μέτρο της επιτάχυνσης (η επιβράδυνση) του αγωγού. Αλλά τότε θα έρθει μια στιγμή που θα μηδενιστεί η επιτάχυνση και πλέον ο αγωγός θα κινείται με σταθερή ταχύτητα, την οριακή του ταχύτητα. Έτσι θέτοντας στην παραπάνω εξίσωση α=0 παίρνουμε:



[bookmark: _GoBack]Λαμβάνοντας υπόψη ότι σε διάγραμμα υ-t η κλίση μας δίνει την επιτάχυνση του σώματος, άρα εδώ αρχικά ο αγωγός εκτελεί ελεύθερη πτώση με επιτάχυνση g, ενώ στη συνέχεια επιβραδύνεται με επιτάχυνση που το μέτρο της μειώνεται, μέχρι να μηδενιστεί, όταν η ταχύτητα γίνει ίση με 3m/s, σχεδιάζουμε το ποιοτικό διάγραμμα, όπως αυτό του διπλανού σχήματος. Αξίζει να επισημανθεί η θετική κλίση στο διάστημα 0-0,5s (αύξουσα συνάρτηση) και η αρνητική κλίση (φθίνουσα συνάρτηση, επιβραδυνόμενη κίνηση) στη συνέχεια.
Σχόλια.
Ας προσέξουμε ότι το έργο του βάρους, συνδέεται με τις μεταβολές τη δυναμικής ενέργειας του αγωγού, ενώ η συνισταμένη δύναμη με τις μεταβολές της κινητικής ενέργειας. Ας το δούμε αναλυτικά για τη στιγμή t1, μόλις κλείσουμε το διακόπτη:
Ο αγωγός πέφτει, οπότε η δυναμική του ενέργεια μειώνεται με ρυθμό 15J/s, όσο είναι και η στιγμιαία ισχύς του βάρους. 
Η δύναμη Laplace, έχοντας αντίθετη κατεύθυνση από την ταχύτητα, αφαιρεί ενέργεια από τον αγωγό την οποία μετατρέπει σε ηλεκτρική. Πράγματι η ισχύς της είναι ΡFL=-25W, ενώ η αντίστοιχη ηλεκτρική ισχύς που μετατρέπεται τελικά σε θερμότητα είναι Ρηλ=25W.
Αλλά τότε η συνολική ισχύς των δυνάμεων είναι Ρολ=Ρw+ΡFL=+15W-25W=-10W, πράγμα που σημαίνει ότι η κινητική ενέργεια, θα μειώνεται με ρυθμό 10J/s, όσο και υπολογίστηκε στο υποερώτημα ii), β).

